**2ο Νηπ/γείο Αιγινίου**

**ΕΝΗΜΕΡΩΣΗ ΕΓΓΡΑΦΩΝ 2025-2026**

Για το σχολικό έτος 2025-2026 οι ηλεκτρονικές εγγραφές στο Νηπιαγωγείο θα πραγματοποιηθούν **από 5 έως 24** **Μαρτίου 2025.** Εγγραφές μετά την 24η Μαρτίου θεωρούνται εκπρόθεσμες και χρειάζονται την έγκριση του Διευθυντή/ντριας Πρωτοβάθμιας Εκπαίδευσης. Συγκεκριμένα, εγγράφονται στα Νηπιαγωγεία για το σχολικό έτος **2025-26, μαθητές/τριες** **γεννημένοι/ες το 2021**.

Η φοίτηση των νηπίων που συμπληρώνουν ηλικία **τεσσάρων (4) ετών γίνεται υποχρεωτική** σε όλους τους Δήμους της χώραςΗ εγγραφή πρoνηπίου στο δεύτερο έτος του Νηπιαγωγείου γίνεται αυτεπάγγελτα.

Οι αλλοδαποί μαθητές/τριες μπορούν να εγγραφούν αφού προσκομίσουν ληξιαρχική πράξη γέννησης ή ομοειδές πιστοποιητικό, επίσημα μεταφρασμένα.

Σύμφωνα με το άρθρο 2 της υπ’ αρ. πρωτ. 53128/Δ1/2020/8-5-2020 (Β΄ 1767) ΚΥΑ οι αιτήσεις εγγραφών στα δημόσια νηπιαγωγεία γενικής παιδείας γίνονται μέσω της Ενιαίας Ψηφιακής Πύλης της Δημόσιας Διοίκησης (gov. gr) με υποβολή ηλεκτρονικής αίτησης εγγραφής. Για την ηλεκτρονική εγγραφή ο γονέας θα μπει στη σελίδα της εφαρμογής [**(https://proti-eggrafi.services.gov.gr/)**]((https:/proti-eggrafi.services.gov.gr/)%20) και επιλέγει το Νηπιαγωγείο στο οποίο ανήκει σύμφωνα με τη διεύθυνση κατοικίας του.

**ΑΙΤΗΣΗ ΓΟΝΕΩΝ/ΚΗΔΕΜΟΝΩΝ-ΔΙΚΑΙΟΛΟΓΗΤΙΚΑ ΕΓΓΡΑΦΗΣ**

Οι γονείς/ κηδεμόνες πρέπει να ακολουθήσουν τα εξής βήματα:

1-**Είσοδος στη σελίδα της εφαρμογής** (**https://proti-eggrafi.services.gov.gr/)** **και επιλογή του Νηπιαγωγείου** στο οποίο ανήκει σύμφωνα με τη διεύθυνση κατοικίας του.

2- **Χρήση κωδικών**: (taxisnet).

3-**Συμπλήρωση στοιχείων επικοινωνίας**: Κατά την είσοδό του στο σύστημα, ο γονέας/κηδεμόνας συμπληρώνει **τα στοιχεία ηλεκτρονικού ταχυδρομείου (προαιρετικά) και κινητού τηλεφώνου** μέσω του οποίου θα ενημερώνεται για την πορεία της αίτησής του.

**Για την υποβολή της αίτησης οι γονείς/κηδεμόνες συμπληρώνουν διαδοχικά τα ακόλουθα**

**α) τα στοιχεία του νηπίου/προνηπίου για το οποίο αιτείται την εγγραφή** (παρ. 2 του άρθρου 2 της ΚΥΑ 53128/Δ1/2020 (Β 1767). Το σύστημα διαλειτουργεί με το Μητρώο Πολιτών και το Πληροφοριακό Σύστημα myschool και παρέχει στους γονείς/κηδεμόνες κατάλογο των τέκνων που είναι εγγεγραμμένα στην οικογενειακή τους μερίδα, τα οποία είναι σε ηλικία εγγραφής στο Νηπιαγωγείο και τα οποία δεν είναι εγγεγραμμένα σε άλλη σχολική μονάδα. Τα στοιχεία των τέκνων είναι συμπληρωμένα και οι γονείς/κηδεμόνες επιλέγουν το/τα τέκνο/α για το/τα οποίο/α επιθυμούν να υποβάλουν αίτηση. Σε περίπτωση ωστόσο που για οποιοδήποτε λόγο ο κατάλογος δεν περιλαμβάνει το τέκνο που επιθυμούν να εγγράψουν, έχουν τη δυνατότητα να εισάγουν μόνοι τους τα στοιχεία του νηπίου/προνηπίου και να τεκμηριώσουν τη σχέση κηδεμονίας, είτε με δικαστική απόφαση επιμέλειας είτε με ιδιωτικό συμφωνητικό ρύθμισης επιμέλειας, με ανάρτηση σχετικού αποδεικτικού σε ψηφιακή μορφή,

**β) τη διεύθυνση μόνιμης κατοικίας του**, την οποία τεκμηριώνει αναρτώντας σε ψηφιακή μορφή εγγράφου σχετικό αποδεικτικό, όπως λογαριασμό ΔΕΚΟ, μισθωτήριο συμβόλαιο, ή άλλο δημόσιο πρόσφατο έγγραφο **από το οποίο να προκύπτει ρητά η διεύθυνση κατοικίας**,

**γ) το ονοματεπώνυμο άλλου/λων τέκνου/ων**, που φοιτά/τούν στην ίδια ή σε συστεγαζόμενη σχολική μονάδα, εφόσον υπάρχει/ουν και για το/τα οποίο/α θα χρειαστεί να προσκομίσει Βεβαίωση Φοίτησης από τον/τη Διευθυντή/ντρια της συστεγαζόμενης σχολικής μονάδας.

**δ) εάν επιθυμούν τη φοίτηση του νηπίου/προνηπίου στο Προαιρετικό Ολοήμερο πρόγραμμα, στο Τμήμα Πρόωρης Υποδοχής και στο Αναβαθμισμένο Πρόγραμμα Ολοήμερου Νηπιαγωγείου.**

**ε) τα στοιχεία των συνοδών** των νηπίων/προνηπίων κατά την προσέλευση και αποχώρηση τους από τη σχολική μονάδα ενώ παράλληλα επιλέγουν τη δήλωση: «Υποβάλλοντας αυτή την αίτηση, αναλαμβάνω την ευθύνη για την ασφαλή προσέλευση και αποχώρηση του νηπίου/προνηπίου».

**Ιδιαίτερη προσοχή θα πρέπει να δοθεί στο ότι τα δικαιολογητικά για τα (γ) και (δ) προσκομίζονται στη σχολική μονάδα εντός του χρονικού διαστήματος που ορίζει η Προϊστάμενη του Νηπιαγωγείου**. Σε αυτά τα παραστατικά, εφόσον τα έχει αιτηθεί, περιλαμβάνονται και τα παρακάτω:

α) **η αίτηση εγγραφής και τα δικαιολογητικά για το προαιρετικό ολοήμερο πρόγραμμα, το τμήμα πρόωρης υποδοχής και το Αναβαθμισμένο Πρόγραμμα Ολοήμερου Νηπιαγωγείου**

**β) Ατομικό Δελτίο Υγείας** Μαθητή, σύμφωνα με τη με αρ. πρωτ. Φ.6/1094/80261/Δ1/20-5-2015 Εγκύκλιο (Α.Δ.Υ.Μ.)

γ) **) Βιβλιάριο υγείας** του/της μαθητή/τριας, ή άλλου στοιχείου, από το οποίο αποδεικνύεται ότι έγιναν τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών (παρ.4,του άρθρου 6 του Π.Δ.79/2017 (Α΄109), όπως τροποποιήθηκε με την παρ.4α του άρθρου 44 του ν.4777/2021 (Α΄25).

**δ) Γνωμάτευση από ΚΕ.Δ.Α.Σ.Υ.** εφόσον υπάρχει, σε περίπτωση μαθητή/τριας με αναπηρία ή ειδικές εκπαιδευτικές ανάγκες. **Επισημαίνεται ότι η γνωμάτευση αυτή δεν αποτελεί προϋπόθεση εγγραφής του/της μαθητή/τριας στο Νηπιαγωγείο, διευκολύνει όμως την οργάνωση για την υποστήριξη μαθητών με ειδικές εκπαιδευτικές ανάγκες.**

Πριν την τελική υποβολή της αίτησης, απαιτείται η έγγραφη συναίνεση του έτερου γονέα/κηδεμόνα με υπεύθυνη δήλωση του. Μετά την υποβολή της αίτησης, (παρ. 5 του άρθρου 2 της ΚΥΑ 53128/Δ1/2020 (Β ́ 1767), οι γονείς/κηδεμόνες λαμβάνουν ενημερώσεις στο κινητό τηλέφωνο που έχουν δηλώσει κατά την ηλεκτρονική υποβολή της αίτησής τους για την πορεία της. Εφόσον απαιτηθούν διορθώσεις, η αίτησή τους επιστρέφεται από το Νηπιαγωγείο στους γονείς/ κηδεμόνες προκειμένου να γίνουν οι διορθώσεις και να ολοκληρωθεί η υποβολή της μέσω της ηλεκτρονικής υπηρεσίας «Πρώτη Εγγραφή» της Ενιαίας Ψηφιακής Πύλης (gov.gr). Έπειτα από τις σχετικές διορθώσεις, η αίτηση γίνεται αποδεκτή.   
 **ΕΓΓΡΑΦΕΣ ΣΤΟ ΠΡΟΑΙΡΕΤΙΚΟ ΟΛΟΗΜΕΡΟ ΠΡΟΓΡΑΜΜΑ, ΣΤΟ ΤΜΗΜΑ ΠΡΟΩΡΗΣ ΥΠΟΔΟΧΗΣ ΚΑΙ ΣΤΟ ΝΕΟ ΑΝΑΒΑΘΜΙΣΜΕΝΟ ΠΡΟΓΡΑΜΜΑ ΟΛΟΗΜΕΡΟΥ ΝΗΠΙΑΓΩΓΕΙΟΥ.**Στο Προαιρετικό Ολοήμερο Πρόγραμμα (**13:00 – 16:00**) εγγράφονται οι μαθητές/τριες κατόπιν σχετικής αίτησης, χωρίς προϋποθέσεις.

Στο Τμήμα Πρόωρης Υποδοχής δικαίωμα συμμετοχής έχουν νήπια/προνήπια τα οποία είναι εγγεγραμμένα και φοιτούν *στο προαιρετικό Ολοήμερο Πρόγραμμα*. Ο χρόνος προσέλευσης στο συγκεκριμένο τμήμα είναι **7:45-8:00.**

Στο νέο Αναβαθμισμένο Πρόγραμμα Ολοήμερου Νηπιαγωγείου η ώρα αποχώρησης είναι **17:30.**

**Πρόωρη αποχώρηση νηπίων/προνηπίων από το Ολοήμερο Πρόγραμμα δεν προβλέπεται.**

Παρακαλούμε για την προσκόμιση των παραστατικών της εγγραφής να προσέρχεστε στο Νηπ/γείο **Δευτέρα έως Πέμπτη από τις 12.15 μ.μ. έως 13.30 μ.μ.** με ραντεβού στο **τηλ.2353022719** την παραπάνω ώρα, τηρώντας αυστηρά τα μέτρα ατομικής προστασίας.

Η Προϊσταμένη

Γκιουλγκίδου Σεβαστή